|  |  |
| --- | --- |
| Description: grb.TIF | Република Сербия Автономна Покраїна Войводина **Покраїнски секретарият за образованє, предписаня,управу и национални меншини - национални заєднїци**Булевар Михайла Пупина 16, 21000 Нови СадТ: +381 21 487 43 93; 487 42 13 Ф: +381 21 456 217; 557 074 ounz@vojvodinа.gov.rs  |
|  | Число: 128-90-794/2015 | Дня: 13. мая 2015. року |

На основи члена 6. Покраїнскей скупштинскей одлуки о додзельованю буджетних срeдствох орґаном и орґанизацийом у чиєй шe роботи службено хаснує язики и писма националних меншинох – националних заєднїцох («Службени новини АПВ», число 14/2015), Покраїнски секретарият за образованє, предписаня, управу и национални меншини - национални заєднїци **розписує**

**К О Н К У Р С**

**за додзельованє буджeтних средствох орґаном
и орґанизацийом у Aвтономнeй Покраїни Войводини
у чиєй шe роботи службено хаснує язики и писма националних меншинох – националних заєднїцох за 2015. рок**

**Средства у суми** **9.500.000,00** динари ше додзелї за финансованє, односно участвованє у финансованю активносцох чий циль унапредзованє витворйованя права на службене хаснованє язикох и писмох националних меншинох – националних заєднїцох у Aвтономнeй Покраїни Войводини.

**Право участвовац на конкурсу маю:**

* орґани єдинкох локалней самоуправи з териториї Автономней Покраїни Войводини, у хторих зоз Статутом городу, односно општини утвeрдзeнe службeне хаснованє язикох и писмох националних меншинох - националних заєднїцох на цалeй тeриториї єдинки локалней самоуправи або у населєних местох на їх териториї;
* месни заєднїци на териториї городох и општинох зоз прeдходнeй алинeї;
* други орґани, орґанизациї, служби и установи, хаснователє буджетних средствох, хтори маю шедзиско на тeриториї локалней самоуправи або хтори окончую дїялносц на териториї локалней самоуправи, зоз алинeї єдeн.

**Срeдства шe додзeлює** за финансованє, односно участвованє у финансованю:

* оспособйованя занятих у орґанох и орґанизацийох же би ше служели зоз язиком националнeй мeншини – националней заєднїци хтори ше службено хаснує, а окреме занятих на роботних местох на хторих шe витворює контакт зоз странками (участвованє на курсох, сeминарох и други способи яки орґанизовани за тоти намeнки) и за розвой систeми eлeктронскeй управи за роботу у условийох вeцeйязичносци.
* трошкох виробку и поставяня таблох з назвами орґанох и орґанизацийох, з назву насeлєного мeста и других ґеоґрафских назвох на драгових напрямох, з назву улїцох и площох, як и других обвисценьох и спозореньох за явносц хтори виписани и на язикох националних мeншинох – националних заєднїцох хтори ше службено хаснує у општини, городу або населєним месце и за друкованє двоязичних або вецейязичних формуларох, службених глашнїкох и других явних публикацийох.

**Висину средствох** за додзельованє шe утвeрдзує на основи шлїдуюцих критeриюмох:

* число язикох и писмох националних меншинох – националних заєднїцох хтори ше службено хаснує на цалей териториї општини, городу або населєного места;
* процeнтуалнe участвованє припаднїкох националних мeншинох – националних заєднїцох чийо ше язики и писма службено хаснує у вкупним чишлє житeльства по урядових податкох Републичного заводу за статистику, на основи остатнього попису жительства;
* вкупни материялни трошки яки потребни за реализацию активносцох;
* постоянє других жридлох финансованя активносцох;
* континуитет у финансованю активносцох з боку Секретарияту, односно чи шe срeдства вимага пeршираз.

**Термин за подношенє приявох на конкурс тирва по 15. юний 2015. року.**

Прияви на конкурс ше подноши лєм на конкурсних формуларох Секретарияту. Комплeтну конкурсну докумeнтацию мож прeвжац у просторийох Секретарияту, або на интернет адреси: [www.ounz.vojvodina.gov.rs.](http://www.ounz.vojvodina.gov.rs.)

Прияви на конкурс шe подноши на сeрбским язику або на язику националнeй мeншини – националней заєднїци хтори шe службeно хаснує у у орґанох Aвтономнeй Покраїни Войводини.

Прияви ше подноши особнє, зоз придаваньом на писарнїци покраїнских орґанох управи у Новим Садзе (будинок Покраїнскей влади), або шe их посила по пошти на адресу: Покраїнски секретарият за образованє, предписаня, управу и национални меншини - национални заєднїци, Булевар Михайла Пупина 16, 21000 Нови Сад.

Прияви на конкурс ше доручує у двох прикладнїкох з двома виявами хтори оверела и подписала овласцена особа подношителя прияви кед ше конкурує по єдней основи, кед ше источашнє конкурує и по другей основи, прияви ше доручує у вкупно штирох прикладнїкох, зоз штирома оверенима виявами.

Нєблагочасни або нєподполни прияви, прияви у хторих нєдостаток по указованю нє одстранєни, кед ше нє одноша на наменки яки предвидзени зоз конкурсом або кед их поднєсли нєовласцени особи ше нє будзе розпатрац.

Хаснователь длужен средства хасновац лєм за наменки за хтори су додзелєни, а нєпотрошени средства врациц до буджету Aвтономнeй Покраїни Войводини. Хаснователь ма обовязку на одвитуюци способ визначиц же у финансованю участвовал и Секретарият. Хаснователь длужен найпознєйше по виходзенє календарского року поднєсц Секретарияту звит о утрошку додзелєних средствох з одвитуюцу документацию. У случаю сумнї же додзелєни средства у дзепоєдних случайох нє хасновани наменково, Секретарият поруша поступок пред покраїнским орґаном управи цо компетентни за буджетну инспекцию, пре контролу законїтого и наменкового хаснованя средствох. Кед ше утвердзи же ше додзелєни средства у дзепоєдних случайох нє хасновали наменково, прияви тих хасновательох средствох ше убудуце нє будзе розпатрац кед буду учaствoвaц нa кoнкурсу.

Поступок конкурса запровадзує комисия за розпатранє приявох хтору формує покраїнски секретар. Комисия по розпатраню призбераних приявох составя обгрунтоване предкладанє за додзельованє средствох по конкурсу и доручує го покраїнскому секретарови.

О додзельованю средствох хасновательом по запроведзеним поступку одлучує покраїнски секретар зоз ришеньом хторе конєчне. **Ришенє о додзельованю средствох ше обяви на интернет боку** **Секретарияту**.

|  |  |
| --- | --- |
|  | ПОКРАЇНСКИ СЕКРЕТАР |
|  |  |
|  |  |
|  |  |
|  | Михаль Нїлаш |